ไพบูลย์ โว ประชาชนปฏิรูป ได้เสียงเกินล้าน เผยได้ ส.ส.350 เขตแล้ว
ไพบูลย์ ลั่น พรรคประชาชนปฏิรูป พร้อมแล้ว 100 เปอร์เซ็น ส่งคนลงเลือกตั้ง เผยได้ผู้สมัคร ส.ส.ครบแล้ว 350 เขต คาดมีคะแนนเกินล้านเสียงแน่นอน แฉกระบวนการซ้ำเติมทุกข์ลูกหนี้ กยศ.ยึดที่ดินทำกิน ขายทอดตลาด ,เมื่อวันที่ 23 พ.ย.61 ที่รัฐสภา นายไพบูลย์ นิติตะวัน หัวหน้าพรรคประชาชนปฏิรูป(ปชช.) กล่าวถึงความคืบหน้าในการคัดเลือกบุคคลจะลงสมัครในนามพรรคว่า ขณะนี้พรรคมีความพร้อม 100 เปอร์เซ็นต์ในการส่งคนสมัครเลือกตั้ง ส.ส. ซึ่งมีบุคคลในหลากหลายวงการแจ้งความประสงค์ลงสมัคร ส.ส.ในนามพรรคครบทั้ง 350 เขตเลือกตั้งแล้ว แม้เราไม่ใช่พรรคใหญ่ แต่พร้อมเดินหน้าทางการเมืองในรูปแบบการเมืองใหม่ไปพร้อมกับการช่วยเหลือประชาชนที่ถูกเอารัดเอาเปรียบ คาดว่าในการเลือกตั้งพรรคจะได้รับความไว้วางใจ เลือกคนของพรรคประชาชนปฏิรูปมีคะแนนมากกว่าล้านเสียงแน่นอน,เมื่อถามว่า ถ้าได้คะแนนเกิน 1 ล้านเสียงแสดงว่า พรรคจะได้ ส.ส.เข้าสภาถึง 14 คน นายไพบูลย์ กล่าวว่า ได้แน่นอนพรรคเราทำงานช่วยเหลือชาวบ้านมาตลอด โดยยังไม่ต้องทำนโยบายขายฝันใดๆ แต่เราลงมือทำจริงเพื่อลดความเหลื่อมล้ำ และความไม่เป็นธรรมในสังคม,นอกจากนี้ นายไพบูลย์ ยังกล่าวต่อว่า ตนได้รับการร้องเรียนจากบรรดากลุ่มอดีตนักศึกษา ที่เป็นลูกหนี้กองทุนกู้ยืมเพื่อการศึกษา(กยศ.) ในจังหวัดมหาสารคาม จำนวนหลายร้อยคน ผ่าน น.ส.นุรินทร์ นุสีวอ อายุ 38 ปี ที่เป็นตัวแทนร้องทุกข์ ว่า ถูกกลุ่มบุคคลเข้ายึดที่ดินจากกลุ่มลูกหนี้กยศ.และนำไปขายทอดตลาดในราคาถูก โดยเจ้าของที่ดินไม่รู้ตัวทำให้สูญเสียที่ดินทำกิน โดยไม่ได้รับความเป็นธรรม จึงได้มอบหมายให้พล.อ.ลือพงศ์ โชติวิทยากาญจน์ รองหัวหน้าพรรค และ น.ส.โสมณุดา สัมมานุช เลขานุการพรรคประชาชนปฏิรูป จ.มหาสารคาม ตรวจสอบเบื้องต้นแล้ว พบว่า บุคคลกลุ่มนี้ทำเป็นกระบวนการ โดยแสวงหาผลประโยชน์ในการกว้านซื้อที่ดิน ที่ถูกนำมาขายทอดตลาดในราคาถูก จนได้ที่ดินไปกว่า 1,000 ไร่แล้ว เช่น บางรายเป็นหนี้ กยศ.9 หมื่นบาท มีการทยอยจ่ายเมื่อต้นปีและกำลังประนีประนอม แต่กลับถูกไปติดหมายศาลหน้าที่ดิน โดยเจ้าของที่ดินไม่รู้ตัว ทั้งที่ราคาประเมิน 4 ไร่ 2.5 แสนบาท ราคาซื้อขายจริงกว่า 6 แสนบาท กลับถูกขายในราคาประเมิน เป็นต้น,ผมจึงมอบหมายให้ฝ่ายกฎหมายพรรคยื่นฟ้องคดีต่อศาล จ.มหาสารคาม เพื่อคุมครองสิทธิ์ลูกหนี้ กยศ. ในวันที่ 26 พ.ย.นี้ เพราะถือเป็นการซ้ำเติมทุกข์ชาวบ้านที่ลำบาก จากการมีหนี้สินอยู่แล้ว ยังมายึดที่ทำกินซ้ำอีก ทั้งนี้เป็นที่น่าสังเกตว่า การยึดที่ดินของบรรดาลูกหนี้ กยศ.มีเจ้าหน้าที่ของรัฐบางส่วนจากหลายหน่วยงานร่วมมือกัน โดยคดีที่จะฟ้องนี้เป็นนายตำรวจ ยศพันตำรวจโท และกระบวนการนี้ไม่ได้เกิดขึ้นแค่ในเขตจังหวัดมหาสารคาม หรือในภาคอีสาน แต่เกิดขึ้นทั่วประเทศ โดยพรรคจะเร่งดำเนินการร้องทุกข์และช่วยทางกฎหมายต่อไป นายไพบูลย์ กล่าว 
ไพบูลย์ ลั่น พรรคประชาชนปฏิรูป พร้อมแล้ว 100 เปอร์เซ็น ส่งคนลงเลือกตั้ง เผยได้ผู้สมัคร ส.ส.ครบแล้ว 350 เขต คาดมีคะแนนเกินล้านเสียงแน่นอน แฉกระบวนการซ้ำเติมทุกข์ลูกหนี้ กยศ.ยึดที่ดินทำกิน
ไพบูลย์ นิติตะวัน,พรรคประชาชนปฏิรูป,ปชช.,เลือกตั้ง,ส.ส.,ข่าวทั่วไป